בס"ד

ט"ז אדר א' ה'תשפ"ב

(17/02/22)

**לכבוד**

**מר אלעד מן**

**יועמ"ש**

**תנועת 'הצלחה'**

שלום רב,

הנידון: **מענה לבקשת חופש מידע בנושא דו"חות ביקורת פנים**

בהמשך לבקשתכם המצ"ב לקבלת מידע על פי חוק חופש המידע, ה'תשנ"ח (1998), בנושא דו"חות ביקורת פנים, הרינו להשיבכם כדלקמן:

1. **פירוט דוחות ביקורת הפנים שנערכו בנציבות ל-2019, 2020 ו-2021 לרבות פירוט תאריך עריכת הדו"ח, נושא הדו"ח, שמות עורכיו ומספר העמודים בדו"ח:**

2018-2019, תלונות התעמרות בעבודה, ערך: יעקב לוזון, 6 עמודים.

2018-2019, גמלאות תנאי פרישת עובדים (הביקורת בוצעה יחד עם החשב הכללי. לא הועברו כל הנתונים ולכן הופסק), ערך: יעקב לוזון.

2019, פערי תוספות שכר מגדריים במשרדי ממשלה לשנת 2018 (הופסק עקב הקפאת התקציב ופרישת המבקר הקודם), ערך: יעקב לוזון.

2019-2020, הליך הערכות עובדים בכלל משרדי הממשלה- ביקורת על יישום מדיניות נש"מ, ערכו: יעקב לוזון, רשיד שנאן, 12 עמודים.

2021, השגות ציבור בנושא מכרזי כוח אדם, ערך: סאלח שנאן, 20 עמודים.

2021-2022, עררים בנושא קדם מיון מועמדים למכרזי כוח אדם, ערך: סאלח שנאן (טרם פורסם).

1. **תכנית העבודה לביקורת פנים ל-2022:**
2. **ביקורות מתוכננות:**

1. ביקורת בנושא ממשק נש"מ משרדי הממשלה ויחידות הסמך.

2. ביקורת בנושא ממשק נש"מ מערכת הבריאות.

3. ביקורת בנושא ממקש נש"מ מערכת הביטחון.

1. **נושאים אפשריים נוספים ל-2022:**

4. ביקורת מדיניות בנושא תנאי שירות ויחסי עבודה.

5. ביקורת מדיניות בנושא איכות ומצוינות.

6. ביקורת מדיניות בנושא אתיקה ארגונית בשירות המדינה.

**דיוני סטטוס:**

מעקב ובקרה וישיבות עדכון מצב אחר יישום המלצות הביקורת.

נשמח לעמוד לרשותכם בכל דבר ועניין.

בכבוד רב,

|  |
| --- |
| שראל שפייר יועץ נציב שירות המדינה                          וממונה על העמדת מידע לציבור |
| |  | | --- | | טלפון: 074-7699103 | |
| |  |  | | --- | --- | | |  | | --- | | דוא"ל: [HofeshMeida@csc.gov.il](mailto:HofeshMeida@csc.gov.il) | | |
| |  |  |  | | --- | --- | --- | |  | **נציבות שירות המדינה** לשכת נציב |  | |

**From:** Elad Man, Advocate & Solicitor <[elad@man-barak.com](mailto:elad@man-barak.com)>   
**Sent:** Sunday, January 2, 2022 5:36 PM  
**To:** חופש המידע‏ <[HofeshMeida@csc.gov.il](mailto:HofeshMeida@csc.gov.il)>  
**Subject:** בקשת חופש מידע - דוחות ביקורת פנים

לממונה על חופש המידע בנציבות שירות המדינה שלום,

מוגשת בזאת בקשת חופש מידע כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 153 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).

נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן [תקנות חופש המידע (אגרות), תשנ"ט-1999](https://www.nevo.co.il/law_html/Law01/144M1_003.htm). (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את [רשימת העמותות הפועלות לקידום מטרה ציבורית](https://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx) כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.

**אנו שמחים להסב את תשומת ליבכם כי מדריך חוק חופש המידע, בהוצאת הצלחה, מדריך מקוון ומקיף העוסק בהיבטים רבים של חופש מידע ובקשות חופש מידע, זמין בכתובת** [**https://www.foiguide.org.il/**](https://www.foiguide.org.il/) **וניתן להיעזר בו במתן מענים על תשובות, כמו גם במהלך ניהול הליכים מכח חוק חופש המידע. ניתן אף להזמין מהדורה מודפסת של המדריך באמצעות האתר.**

נבקש לקבל את הנתונים, המידע והמסמכים הבאים בפורמט דיגיטלי בר חיפוש:

פירוט דוחות ביקורת הפנים שנערכו בנציבות לשנים 2019, 2020 ו 2021 (בשלב זה נבקש את הרשימה בלבד ולא את הדוחות עצמם – לרבות פירוט תאריך עריכת הדוח, נושא הדוח, שמות עורכיו ומספר העמודים בדוח). לאחר קבלת רשימת הדוחות תבחן הצלחה את הצורך לבקש דוחות ביקורת פרטניים.

כן נבקש את תכנית העבודה לביקורת פנים לשנת 2022.

נודה על אישור קבלת הבקשה ותחילת הטיפול בה בהתאם למועדים הקבועים בדין.